CELEX: 32009D1016
Language: el
Date: 2009-12-22 00:00:00
Title: Απόφαση του Συμβουλίου, της 22ας Δεκεμβρίου 2009 , της σχετικά με την κατάργηση της απόφασης 2009/473/ΕΚ για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας

29.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/53
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 22ας Δεκεμβρίου 2009
   της σχετικά με την κατάργηση της απόφασης 2009/473/ΕΚ για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας
   (2009/1016/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παρ. 2, σε συνδυασμό με το άρθρο 218 παράγραφοι 5 και 8,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Το πρωτόκολλο της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας, η οποία μονογραφήθηκε στις 20 Δεκεμβρίου 2008, εφαρμόζεται προσωρινά από την 1η Ιανουαρίου 2009, όπως συμφωνήθηκε από τα συμβαλλόμενα μέρη με ανταλλαγή επιστολών που εγκρίθηκε με την απόφαση αριθ.2009/473/ΕΚ (1), έως ότου συναφθεί η συμφωνία αλιευτικής σύμπραξης (ΣΑΣ) μεταξύ της Ευρωπαϊκής Κοινότητας και της Δημοκρατίας της Γουινέας,
            
         
               (2)
            
            
               Η Επιτροπή αποφάσισε να αποσύρει την πρότασή της για την έκδοση κανονισμού του Συμβουλίου σχετικά με τη σύναψη της ΣΑΣ μετά τα τραγικά γεγονότα της 28ης Σεπτεμβρίου 2009, όταν κυβερνητικές δυνάμεις άνοιξαν πυρ κατά του πλήθους που διαδήλωνε με αποτέλεσμα περισσότερους από 150 νεκρούς,
            
         
               (3)
            
            
               Ως εκ τούτου, είναι αναγκαίο να καταργηθεί η απόφαση αριθ. 2009/473/ΕΚ και να γνωστοποιηθεί το συντομότερο δυνατόν στη Δημοκρατία της Γουινέας, εξ ονόματος της Ευρωπαϊκής Ένωσης, ο τερματισμός της προσωρινής εφαρμογής κατά τα οριζόμενα στο άρθρο 25 παράγραφος 2 της Σύμβασης της Βιέννης περί του Δικαίου των Συνθηκών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/473/ΕΚ του Συμβουλίου για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας καταργείται.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να γνωστοποιήσει στη Δημοκρατία της Γουινέας υπό μορφή επιστολής, κατά τα οριζόμενα στο άρθρο 25 παράγραφος 2 της Σύμβασης της Βιέννης περί του Δικαίου των Συνθηκών, ότι η Ευρωπαϊκή Ένωση δεν προτίθεται πλέον να καταστεί μέρος της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας η οποία είχε μονογραφηθεί στις 20 Δεκεμβρίου 2008.
   Το κείμενο της επιστολής επισυνάπτεται στην παρούσα απόφαση.
   Άρθρο 3
   Η παρούσα απόφαση τίθεται σε ισχύ την ημέρα έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Δεκεμβρίου 2009.
      
         
            Για το Συμβούλιο
         
         
            Ο Πρόεδρος
         
         A. CARLGREN
         
      
   
   
      (1)  ΕΕ L 156 της 19.6.2009, σ. 31.
   
      ΠΑΡΑΡΤΗΜΑ
      Κύριε,
      Αναφερόμενος στο Πρωτόκολλο της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας η οποία μονογραφήθηκε στις 20 Δεκεμβρίου 2008, το σχετικό με την προσωρινή εφαρμογή της κατά τα συμφωνηθέντα μεταξύ της Ευρωπαϊκής Κοινότητας και της Δημοκρατίας της Γουινέας μέσω ανταλλαγής επιστολών στις 28 Μαΐου 2009:
      Η Ευρωπαϊκή Ένωση γνωστοποιεί δια της παρούσης στη Δημοκρατία της Γουινέας ότι, σύμφωνα με το άρθρο 25 παράγραφος 2 της Σύμβασης της Βιέννης περί του Δικαίου των Συνθηκών, δεν προτίθεται πλέον να καταστεί μέρος της προαναφερομένης συμφωνίας αλιευτικής σύμπραξης.
      Με εξαιρετική εκτίμηση,
      
         
            Εξ ονόματος της Ευρωπαϊκής Ένωσης,